CELEX: 62015TN0438
Language: hu
Date: 2015-07-30 00:00:00
Title: T-438/15. sz. ügy: 2015. július 30-án benyújtott kereset – Port Autonome du Centre et de l’Ouest és társai kontra Bizottság

12.10.2015   
            
            
               HU
            
            
               Az Európai Unió Hivatalos Lapja
            
            
               C 337/30
            
         2015. július 30-án benyújtott kereset – Port Autonome du Centre et de l’Ouest és társai kontra Bizottság
   (T-438/15. sz. ügy)
   (2015/C 337/31)
   Az eljárás nyelve: francia
   
      Felek
   
   
      Felperesek: Port Autonome du Centre et de l’Ouest SCRL (La Louvière, Belgium), Port Autonome de Namur (Namur, Belgium), Port Autonome de Charleroi (Charleroi, Belgium) és Région wallonne (Jambes, Belgium) (képviselő: J. Vanden Eynde avocat)
   
      Alperes: Európai Bizottság
   
      Kérelmek
   
   A felperesek azt kérik, hogy a Törvényszék:
   
               —
            
            
               nyilvánítsa a felperesek keresetét elfogadhatónak, és következésképpen semmisítse meg a Bizottság következő hivatkozási számot viselő határozatát: SA.38393(2014/CP) – A kikötők adóztatása Belgiumban;
            
         
               —
            
            
               nyilvánítsa a jelen keresetet elfogadhatónak és megalapozottnak;
            
         
               —
            
            
               következésképpen semmisítse meg az Európai Bizottság azon határozatát, amely szerint a belső piaccal összeegyeztethetetlen állami támogatásnak minősül, hogy a belga kikötők, különösen a vallon kikötők gazdasági tevékenysége nem tartozik a társasági adó hatálya alá;
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   Keresetük alátámasztása érdekében a felperesek hat jogalapra hivatkoznak.
   
               1.
            
            
               Az első, általánosságban arra alapított jogalap, hogy a Bizottság állításai nincsenek tényekkel alátámasztva, és azok jogilag sem igazolhatók.
            
         
               2.
            
            
               A második, arra alapított jogalap, hogy azon állítás, amely szerint az érintett adóztatási rendszer társasági adónak minősül, jogilag nem igazolható.
            
         
               3.
            
            
               A harmadik, arra alapított jogalap, hogy a Bizottság figyelmen kívül hagyja a tagállamokat a következő területeken megillető jogköröket:
               
                           —
                        
                        
                           nem gazdasági tevékenységek meghatározása;
                        
                     
                           —
                        
                        
                           közvetlen adózás meghatározása;
                        
                     
                           —
                        
                        
                           a társadalmi és gazdasági kohézióhoz szükséges közérdekű szolgáltatások megfelelő működésének biztosítására irányuló kötelezettség;
                        
                     
                           —
                        
                        
                           a közérdekű szolgáltatások diszkrecionális megszervezése.
                        
                     
         
               4.
            
            
               A negyedik, arra alapított jogalap, hogy a vallon kikötők alapvető tevékenységei olyan közérdekű szolgáltatásoknak minősülnek, amelyekre az európai uniós jogszabályoknak (az EUMSZ 93. cikk és az EUMSZ 106. cikk (2) bekezdésének) megfelelően az EUMSZ 107. cikk versenyszabályai nem vonatkoznak.
            
         
               5.
            
            
               Az ötödik, másodlagosan arra alapított jogalap, hogy amennyiben a vallon belvízi kikötők alapvető tevékenységei általános gazdasági érdekű szolgáltatásoknak minősülnek, azokra az EUMSZ 93. cikk és az EUMSZ 106. cikk (2) bekezdése vonatkozik, és tekintetükben a versenyszabályok nem alkalmazandók.
            
         
               6.
            
            
               A hatodik, harmadlagosan arra alapított jogalap, hogy az állami támogatások meghatározására vonatkozó európai uniós feltételek nem teljesülnek.